पीड़िता की मां ने बताया कि सिविल अस्पताल फिल्लौर में उसकी बेटी की हालत काफी खराब थी। पुलिस के जाते ही फिल्लौर के डाक्टरों ने उनकी बेटी को सिविल अस्पताल जालंधर रैफर कर दिया कि इसका उपचार वहीं पर होगा उनकी बेटी नशे की लत का शिकार है जिसे डी-अडिक्षन सैंटर में साइकैट्रिक की देख रेख में रखा जाएगा। वह जैसे ही शाम 4 बजे एम्बुलैंस में सिविल अस्पताल जालंधर पहुंची तो वहां उसका इलाज करने वाले डाक्टरों ने 2500 रुपए जमा करवाने को बोल दिया। उसकी बेटी बदन दर्द होने का कहकर जोर-जोर से चीख रही थी। उसके बावजूद डाक्टर उसे बिस्तर पर लेटा दूसरे मरीजों को देखने निकल गए। इस दौरान उसकी बेटी ने उससे चाय मांगी जैसे ही वह चाय लेकर 5 मिनट बाद लौटी तो उसकी बेटी बैड से गायब थी। डाक्टरों से पूछने पर उन्होंने कोई उचित जवाब नहीं दिया।